Publication: Magyar Közlöny
Issue: MK-2000-5 (Year: 2000, Number: 5)
Era: 1990-2004
Section: a 2/2000. (I. 18.) FVM—KöM együttes rendelethez
Paragraph Index: 115

b) a rendelet előírásai szerint termelő gazdaságokból származó komposztált vagy nem komposztált szerves anyag talajba juttatásával, az ökológiai állattartásból származó istállótrágya felhasználásával. A 2. számú melléklet A) részében felsorolt, egyéb szerves vagy ásványi eredetű, trágyázáshoz használható anyag csak olyan mértékben alkalmazható, amely szükséges a vetésforgóban termesztett növények megfelelő tápanyagellátásához vagy a talajjavításhoz, ha ez az a) és b) pont alatt közölt módszerekkel nem lehetséges. Felhasználásukhoz az ellenőrző szervezet egyetértése szükséges. Komposzt, vagy a talajaktiválásra megfelelő mikroorganizmusok, vagy növényi alapú készítmények használhatók. Kőzetlisztből, istállótrágyából vagy növényi anyagokból készült preparátumok, úgynevezett „biodinamikus készítmények” e célra egyaránt felhasználhatók.

Source: https://magyarkozlony.hu/hivatalos-lapok/2bb6df68a9f6ff5a5410bba9ec7730e900bbe467/dokumentumok/592771f0148ef37d9635c764c63a9a4831e28454/letoltes